Wirtgen | Plaša pielietojuma kalnrūpniecības tehnika sarežģītiem infrastruktūras projektiem

260 SX(i) ir pirmais Wirtgen jaunās mašīnu kategorijas modelis

Neatkarīgi no tā, vai paredzēti dzelzceļa projektu maršrutēšanas darbi, cauruļvadu ierīkošana vai ceļu, tuneļu, ostu vai ūdens aizturēšanas baseinu būvniecība - tāda plaša pielietojuma kalnrūpniecības tehnika kā 260 SX(i) ir ideāla izvēle visdažādākajiem projektiem un spēj jaudīgi, ekonomiski un ilgtspējīgi sagrauzt visu veidu iežus.

Iekārtai ir pieejami piemēroti frēzēšanas cilindri gan cietajiem, gan mīkstajiem iežiem. Vairumā gadījumu izraktais materiāls tiek izkrauts tieši uz būvlaukumā izmantojamām kravas automašīnām, izmantojot iekārtā iebūvēto izkraušanas konveijeru. Līdztekus veiktspējai īpaša uzmanība, konstruējot mašīnu, tika pievērsta ne tikai veiktspējas nodrošināšanai, bet arī augstiem mašīnas izmantošanas rādītājiem, jo infrastruktūras projektiem bieži vien ir jāievēro strikti termiņi.

Videi nekaitīga trases izstrādes un zemes nolīdzināšanas metode

Trases izstrādi cietā gruntī, piemēram, smilšakmenī, kaļķakmenī, šīferī vai granītā, bieži vien veic, urbjot un spridzinot. Šīs metodes sekas ir spēcīgi triecienviļņi, troksnis, putekļu piesārņojums un toksisko gāzu radītais risks veselībai. Ierobežojošās vides prasības attiecībā uz trokšņa un putekļu piesārņojumu, kā arī ievērojami lielākas izmaksas sprāgstvielu iegādei un apstrādei padara šo metodi arvien mazāk pievilcīgu. Sprāgstvielas nav atļauts izmantot arī apbūvētās teritorijās.

Turpretī ar iekārtu 260 SX(i) akmens un iežu rakšana tiek veikta, izmantojot griešanas metodi. Iekārta vienā piegājienā sagriež, sasmalcina un izkrauj materiālu līdz 2,75 m platumā un 650 mm dziļumā. Process ir gandrīz bez vibrācijas, un tas rada tikai nelielu putekļu un trokšņa piesārņojumu. Tāpēc šo procesu var izmantot ēku vai zemē ierakto inženierkomunikāciju cauruļu un kabeļu tiešā tuvumā. 260 SX(i) izveido trases ar galīgo profilu un tādējādi ietaupa izmaksas, kas citādi būtu nepieciešamas papildus izraktā materiāla apstrādei un izlīdzināšanai.

Veiktspēja un precizitāte pat visšaurākajās vietās

Ar 30 litru liela griezes momenta dīzeļdzinēju, kura nominālā jauda ir vairāk nekā 1000 zirgspēku, jaunajai mašīnai vienmēr ir pietiekamas rezerves iežu ieguvei ar frēzēšanu. Materiālu var tieši izkraut transportlīdzeklī vai noglabāt, izberot sānos vai izmantojot metodi "frēzēt uz leju". Jaunizveidotā nolīdzināšanas sistēma LEVEL PRO ACTIVE, kas jau veiksmīgi darbojas ceļu būvē un kalnrūpniecībā, nodrošina nemainīgi precīzu frēzēšanas dziļumu. Tās funkcijas ir paplašinātas ar ergonomiska dizaina vadības paneļiem, kas padara sistēmas vadību intuitīvu un vienkāršu. Pagrieziena rādiuss ir mazāks par deviņiem metriem, un labā manevrētspēja ļauj veikt straujus pagriezienus pat šaurās vietās.

Droša darba vide

Iekārta 260 SX(i) ir aprīkota ar putekļu necaurlaidīgu pozitīva spiediena operatora kabīni ar svaiga gaisa filtrēšanas sistēmu, kas efektīvi novērš putekļu iekļūšanu operatora darba vietā. Papildus ērtajam operatora sēdeklim kabīnē ir arī sēdvieta instruktoram, lai droši varētu praktiski apmācīt nepieredzējušus operatorus darbam ar mašīnu. Kabīnei ir arī integrēta sertificēta aizsardzības sistēma pret saspiešanu / apgāšanos (ROPS/FOPS sistēma), kas nodrošina apkalpojošā personāla aizsardzību. Strādājot naktī, drošu darbību nodrošina visu attiecīgo darba zonu spilgts apgaismojums uz mašīnas un ap to. Iekārtas 260 SX(i) jaudīgā apgaismojuma sistēma ietver LED prožektorus darba zonām, lampas uz izplūdes konveijera un spilgti apgaismotas piekļuves kāpnes un celiņus. Operatora kabīne ar vispusīgu stiklojumu ir pagriežami uzstādīta uz priekšējās kreisās šasijas kolonnas un nodrošina nemainīgi optimālu skatu uz darba zonu un materiāla iekraušanas procesu visapkārt. Darbības koncepcija, kas atbilst jaunākajiem ergonomikas standartiem, nodrošina ideālu darba vietu, kas ir patīkams palīglīdzeklis produktīvam darbam ar minimālu stresu un nogurumu.


Līdzenu virsmu un stabilu uzbērumu griešana

Griešanas procesā 260 SX(i) izveido precīzas, līdzenas virsmas, ko var izmantot tieši kā ceļus būvniecības transportlīdzekļiem vai kā pamatus maršrutēšanas darbiem. No vienas puses, esošie profili, kas nokopēti, skenējot esošās virsmas līmeni, izmantojot uz sānu plāksnes uzstādītos sensorus, var kalpot kā atskaites punkts izlīdzināšanai. No otras puses, jauna profilēšana ir iespējama arī ar škērspielietojuma iekārtu, piemēram, pamatojoties uz 3D reljefa modeli. Atkarībā no pielietojuma būvniecības darbus var sākt, tiklīdz ir izgatavots vajadzīgais profils. Piemēram, ceļu būvē mašīnas nofrēzētā virsma nodrošina ideālu pamatni turpmākajam seguma slāņu klājumam. Griešanas procesa laikā mašīna ļauj veidot stabilus uzbērumus ar iepriekš noteiktu nogāzes slīpuma leņķi, tādējādi vēl vairāk veicinot drošību un līdz minimumam samazinot nepieciešamību veikt papildu rakšanas darbus.

Tuneļu būvniecība

Jaunu tuneļu būvniecība vai esošo tuneļu pamatnes pazemināšana bieži ir saistīta ar darbu slēgtās telpās un paralēli nepārtrauktai dzelzceļa satiksmei. Spridzināšana reti ir reāla iespēja iežu irdināšanai. Šķērspielietojuma kalnrūpniecības iekārta ļauj precīzi noņemt pamatnes ar minimālu vibrāciju un pazemināt tuneļa profilu līdz vajadzīgajam līmenim. Strādājot tuneļos, iekārtas augstumu var samazināt, uzstādot operatora kabīni tieši virs priekšējā kreisā kāpurķēžu bloka. Šādā konfigurācijā mašīna izmanto metodi "frēzēt uz leju" bez izkraušanas konveijera un konveijera rāmja. Tas nozīmē, ka 260 SX(i) var pilnībā realizēt savu veiktspējas potenciālu arī šaurās vietās tuneļos.

**ATTĒLI:**

  
W\_Title\_260SX-260SX\_Tunneling\_00001\_HI

260 SX(i) nodrošina ideālus risinājumus sarežģītiem infrastruktūras projektiem un pārsteidz ar augstiem izmantošanas rādītājiem un augstu ikdienas produktivitāti.



W\_photo\_260SXi\_00001\_HI

260 SX(i) operatora kabīne ar gaisa kondicionieri un skaņas izolāciju, kas ir grozāma un montēta uz priekšējās šasijas kolonnas, ir aprīkota ar stiklojumu visapkārt un nodrošina produktīvu darba vidi ar zemu noguruma risku.



**W\_graphic\_260SXi\_00001\_HI**

260 SX(i) kompaktie izmēri tuneļa konfigurācijā ļauj efektīvi strādāt šaurās tuneļu vietās.

Lūdzu, ņemiet vērā: šeit redzamās fotogrāfijas ir tikai priekšskatījumi. Ja vēlaties tās publicēt citos medijos, lūdzu, lejupielādējiet augstākas izšķirtspējas (300 dpi) versijas no “Wirtgen Group” tīmekļa vietnēm.

Papildu informācijas iegūšanai, lūdzu, sazinieties ar:

WIRTGEN GROUP

Sabiedrisko attiecību departaments

Reinhard-Wirtgen-Strasse 2

53578 Vindhāgena

Vācija

Tālrunis: +49 (0)2645 131 0

Fakss: +49 (0)2645 131 499

E-pasts: PR@wirtgen-group.comPR@wirtgen-group.com

www.wirtgen-group.com